רוצחי פרח הירח (סרט)

רוצחי פרח הירח (באנגלית: Killers of the Flower Moon, בתרגום מדויק: רוצחי ירח הפרחים או רוצחי ירח הפרח) הוא סרט דרמת פשע-מתח-תקופתי אמריקאי, שבוים על ידי מרטין סקורסזה, שהפיק את הסרט יחד עם לאונרדו דיקפריו, דן פרידקין, אמה טילינגר קוסקוף ובראדלי תומאס. עלילת הסרט נכתבה על ידי התסריטאי אריק רות' בהתבסס על חלקים מספר באותו השם שנכתב על ידי העיתונאי דייוויד גארן. בסרט מככבים דיקפריו, רוברט דה נירו ולילי גלדסטון. זהו העשירי שבו דה נירו וסקורסזה משתפים פעולה, והשישי של דיקפריו וסקורסזה.

המוזיקה בסרט הולחנה על ידי המלחין הקנדי רובי רוברטסון. בסרט זה סקורסזה ורוברטסון שיתפו פעולה בפעם ה-11 והאחרונה, שכן רוברסטסון נפטר חודשיים לפני שחרור הסרט, באוגוסט 2023 ועל כן הסרט הוקדש לו.

הסרט מתאר את רציחות האוסייג' בארצות הברית במהלך שנות ה-20, וחקירת מקרי הרצח על ידי הבולשת הפדרלית, בניהולו של ג'יי אדגר הובר.

הסרט עלה לאקרנים בארצות הברית ב-20 באוקטובר 2023. בישראל עלה הסרט לאקרנים ב-30 בנובמבר 2023.

תקציר העלילה
הסרט עוסק באומת האוסייג', שבמהלך אחד הטקסים בשמורתם באוקלהומה, גילו מרבצי נפט הזורם מתחת לשמורה. השבט הופך לעשיר, מכיוון שהוא שומר על זכויות הנפט וחבריו חולקים בהכנסות ממכירות הנפט. אך החוק מחייב אפוטרופוסים משפטיים "לבנים", הממונים על ידי בית המשפט, לנהל את כספם של בני השבט, בהנחה שהם "בלתי כשירים".

בשנת 1919, ארנסט בורקהארט (לאונרדו דיקפריו) חוזר ממלחמת העולם הראשונה כדי לגור עם אחיו ביירון ודודו וויליאם "קינג" הייל (רוברט דה נירו) בחוות השמורה הגדולה של הייל. הייל, סגן שריף במילואים ובעל חוות בקר, מתחזה לנדבן ידידותי של האוסייג', אשר מדבר בשפתם ומעניק להם מתנות, בזמן שארנסט ובירון מבצעים שוד מזוין נגד האוסייג'.

ארנסט, העובד כנהג מונית במהלך היום, פוגש את מולי קייל(לילי גלדסטון), בת שבט האוסייג' שמשפחתה מחזיקה בזכויות נפט. בין השניים מתפתח רומן, והם מתחתנים בטקס שבטי עם אלמנטים קתולים. עם הזמן הם מגדלים שלושה ילדים.

הייל מורה על מספר רציחות של בני השבט בטענה שכך ארנסט יירש יותר זכויות, ככל שיותר בני משפחתה של קייל ימותו. מכיוון שהייל הוא בעל השליטה הפוליטית במקום, גם השריף המקומי וגם השופטים נמצאים בכיסו, ולכן לא מתנהלות חקירות. לאחר ששתי אחיותיה של מולי נרצחות, מולי שוכרת את שירותיו של בלש פרטי, ויליאם ג'יי ברנס, אך ארנסט וביירון תוקפים אותו ומבריחים אותו מהשמורה.

ליזי, אמא של מולי, ומועצת האוסייג' מאשימים את התושבים הלבנים של השמורה ודוחקים בשבט להשיב מלחמה. לאחר שנציג השבט הנשלח לעשות שתדלנות בקונגרס נרצח בוושינגטון הבירה, נשלחת מולי לוושינגטון די. סי. כדי לבקש עזרה מהנשיא, קלווין קולידג'. בזכותה, לשכת החקירות שולחת את הסוכן טום וויט (ג'סי פלמונס) עם חוקרים נוספים והם מגלים את האמת. הם עוצרים את הייל וארנסט וחוקרים אותם. במקביל, שני סוכנים נשלחים להביא את מולי ומוצאים אותה על סף מוות. הם מובילים אותה לבית החולים, שם הרופאים מגלים שהיא הורעלה באמצעות תכשיר האינסולין שלה והיא מצליחה להתאושש.

וייט מנסה לשכנע את ארנסט להודות ולהפנות את האשמה כלפי דודו. תחילה הוא מסרב אך לאחר שאחת מבנותיו מתה משעלת, הוא מחליט להעיד נגד דודו, במטרה להיות עם משפחתו. בתגובה הייל מנסה לרצות את ארנסט, אך נכשל. מולי פוגשת את ארנסט לאחר שהוא מעיד, אך עוזבת אותו לאחר שהוא מסרב להודות שהוא זה שניסה להרעיל אותה.

צוות השחקנים והדמויות
 לאונרדו דיקפריו – ארנסט ברקהארט
 רוברט דה נירו – ויליאם הייל
 לילי גלדסטון – מולי ברקהארט
 ג'סי פלמונס – טום וייט
 טנטו קרדינל – ליזי קיו
 קארה ג'ייד מאיירס – אנה
 ג'אנה קולינס – רטה
 ג'יליאן דיון – מיני
 ויליאם בלו – הנרי רואן
 לואי קנקלמי – קלסי מוריסון
 ג'ייסון איזבל – ביל סמית'
 סטרגיל סימפסון – הנרי גראמר
 טטנקה מינס – ג'ון רן
 מייקל אבוט ג'וניור – פרנק סמית'
 פאט הילי – ג'ון ברגר
 סקוט שפרד – בריאן ברקהארט
 גארי בסאראבה – ויליאם ג'יי ברנס
 סטיב איסטין – השופט ג'ון קלווין פולאק
 ברנדן פרייזר – ו. ס. המילטון
 ג'ק וייט – כוכב רדיו

הפקה
פיתוח
ב-10 במרץ 2016 זכתה חברת ההפקות "Imperative Entertainment" במכרז על הפקת עיבוד קולנועי לספרו של העיתונאי דייוויד גארן "רוצחי פרח הירח", ושילמה תמורת כך 5 מיליון דולר; נציגי החברה, דן פרידקין ובראדלי תומאס, נבחרו לפקח על תהליך הפקת הסרט. באפריל 2017 נחשף כי צוות ההפקה שוקל לנהל משא ומתן עם הבמאי מרטין סקורסזה ועם השחקנים לאונרדו דיקפריו ורוברט דה נירו על הצטרפות להפקת הסרט, שהתסריט עבורו ייכתב על ידי התסריטאי אריק רות'. ביולי 2017 חשף מעצב ההפקה דנטה פרטי כי צילומי הסרט יתחילו בתחילת שנת 2018, עם סקורסזה כבמאי ודיקפריו כשחקן הראשי. עם זאת, הפקת הסרט נדחתה אז עד אוקטובר 2018, כאשר אז הוכרז כי בימוי הסרט יהיה הפרויקט הבא של סקורסזה לאחר סיום עבודתו על "האירי" (2019), ודווח כי הצילומים יתחילו בקיץ 2019.

קדם הפקה וליהוק
ביוני 2019 הוכרז כי "סרטי פרמאונט" רכשה את זכויות הפצת הסרט. ב-26 ביולי 2019, סקורסזה נסע לקמפוס אוסייג' בפאווהוסקה, שבאוקלהומה, במטרה להיפגש עם מנהיג שבט האוסייג', ג'פרי סטנדינג ביר, ולנהל איתו משא ומתן על עזרתם של בני השבט בהפקת הסרט. מספר ימים לאחר מכן, פורסם כי דה נירו הצטרף לצוות השחקנים ואושר שצילומי הסרט יתחילו בקיץ 2020.

בדצמבר 2019, אישר הצלם רודריגו פרייטו כי צילומי הסרט עתידים להתחיל במרץ 2020. בטקס פרסי גילדת שחקני המסך ה-26 שנערך ב-19 בינואר 2020, דיקפריו הודיע רשמית כי הוא ודה נירו יככבו בסרט. באפריל 2020, הוכרז כי צילומי הסרט נדחו למועד לא ידוע בעקבות התפרצות מגפת הקורונה בארצות הברית. בינתיים, סקורסזה פנה לנטפליקס ואפל TV פלוס בהצעה לממן ולהפיץ את הסרט, מכיוון שב"סרטי פרמאונט" חששו כי תקציב הסרט הגיע ל-200 מיליון דולר. ב"סרטי פרמאונט" היו פתוחים לעסקה על מעורבות בהפקת סרט לצד שותפה נוספת. במאי 2020, אפל TV פלוס הכריזה שהיא תממן ותפיק את הסרט בשיתוף פעולה עם "סרטי פרמאונט".

בפברואר 2021, דווח על ליהוקם של לילי גלדסטון וג'סי פלמונס לצוות השחקנים. על אף שתפקידו של טום וייט, סוכן מהבולשת הפדרלית והפרוטגוניסט הראשי של הסרט, נכתב במקור עבור דיקפריו, דיקפריו היה מעוניין לגלם את דמות אחיינו של האנטגוניסט הראשי של הסרט, אותו מגלם דה נירו. כתוצאה מכך, נמסר כי פלמונס לוהק לדמותו של טום וייט, ואילו דיקפריו לוהק לדמותו של ארנסט ברקהארט. במרץ 2021, דווח על ליהוקם של טנטו קרדינל, קארה ג'ייד מאיירס, ג'אנה קולינס וג'יליאן דיון. באפריל 2021, דווח על ליהוקם של ויליאם בלו, לואי קנקלמי, ג'ייסון איזבל, סטרגיל סימפסון, טטנקה מיינס, מייקל אבוט ג'וניור, פאט הילי וסקוט שפרד. ביוני 2021, דווח על ליהוקם של סטיב איסטין וגארי בסארבה. באוגוסט 2021, דווח על ליהוקו של ברנדן פרייזר לצוות השחקנים.

באפריל 2021, דווח שמעצב ההפקה ג'ק פיסק ישתף פעולה לראשונה עם מרטין סקורסזה בעבודה על תהליך הפקת הסרט.

צילומים
צילומי הסרט החלו באוקלהומה ב-19 באפריל 2021. במקור, צילומי הסרט התעתדו להתחיל בפברואר 2021, ולהימשך כשבעה חודשים. הצילומים התקיימו במחוז אוסייג' ובברטלסוויל. צילומי השלמה התקיימו במרץ 2022.

 פוסט-הפקה 
אינדסטריאל לייט אנד מג'יק היו אחראים על האפקטים החזותיים של הסרט. זה השיתוף הפעולה השלישי של החברה עם סקורסזה, לאחר שקודם לכן שיתפו פעולה בסרטים "שתיקה" ו"האירי".

 הפצה 
הסרט הוצג לראשונה בפסטיבל הקולנוע בקאן, ב-20 במאי 2023. הפריימריה של הסרט בארצות הברית הייתה ב-27 בספטמבר 2023, במרכז לינקולן, בניו יורק, ללא נוכחות אף אחד מהשחקנים בסרט עקב שביתת אמני הטלוויזיה והרדיו. לאחר מכן הופץ הסרט בהפצה מוגבלת ב-6 באוקטובר,2023 והחל מ-20 באוקטובר הופץ על ידי שירות הפצה של אפל TV פלוס. החל מינואר 2024 הוא זמין בשירות הסטרימינג של אפל. ההכנסות מהקרנת הסרט ברחבי העולם הגיעו לכ-157 מילון דולר.

 פרסים ומועמדויות 
פרסתאריך הטקסקטגוריהמועמד(ים)תוצאהמקורפרס המוזיקה במדיה של הוליווד15 בנובמבר 2023הפרטיטורה המקורית הטובה ביותר - סרט עלילתירובי רוברטסוןפרסי גות'הם27 בנובמבר 2023אייקון היסטורי ומחווה ליוצר"רוצחי פרח הירח"איגוד מבקרי הקולנוע של לוס אנג'לס10 בדצמבר 2023ההופעה המשנית הטובה ביותרליל גלדסטון מקום שניהצילום הטוב ביותררודריגו פרייטופרסי אגודת מבקרי הקולנוע של סן דייגו19 בדצמבר 2023הסרט הטוב ביותר"רוצחי פרח הירח"הבמאי הטוב ביותרמרטין סקורסזההשחקנית הטובה ביותרלילי גלדסטוןהתסריט המעובד הטוב ביותראריק רות' ומרטין סקורסזההצילום הטוב ביותררודריגו פרייטוהעריכה הטובה ביותרתלמה סקונמייקרעיצוב התלבושות הטוב ביותרג'קלין ווסטעיצוב ההפקה הטוב ביותרג'ק פיסקפרס גלובוס הזהב7 בינואר 2024הסרט הטוב ביותר - דרמה"רוצחי פרח הירח"השחקן הטוב ביותר - סרט דרמהלאונרדו דיקפריוהשחקנית הטובה ביותר - סרט דרמהלילי גלדסטוןשחקן המשנה הטוב ביותר - סרט קולנוערוברט דה נירוהבמאי הטוב ביותרמרטין סקורסזההתסריט הטוב ביותראריק רות' ומרטין סקורסזההפסקול המקורי הטוב ביותררובי רוברטסוןפרסי איגוד מבקרי הקולנוע האמריקאי14 בינואר 2024הסרט הטוב ביותררוצחי פרח הירחהבמאי הטוב ביותרמרטין סקורסזההשחקן הטוב ביותרלאונרדו דיקפריוהשחקנית הטובה ביותרלילי גלדסטוןשחקן המשנה הטוב ביותררוברט דה נירואנסמבל המשחק הטוב ביותררוצחי פרח הירחהתסריט המעובד הטוב ביותראריק רות' ומרטין סקורסזההצילום הטוב ביותררודריגו פרייטוהעריכה הטובה ביותרתלמה סקונמייקרעיצוב התלבושות הטוב ביותרג'קלין ווסטעיצוב ההפקה הטוב ביותרג'ק פיסק ואדם וויליסהפסקול הטוב ביותררובי רוברטסוןפרסי האקדמיה האוסטרלית הבינלאומית לאמנויות הקולנוע והטלוויזיה10 בפברואר 2024הסרט הטוב ביותררוצחי פרח הירחהבמאי הטוב ביותרמרטין סקורסזההשחקן הטוב ביותרלאונרדו דיקפריוהשחקנית הטובה ביותרלילי גלדסטוןשחקן המשנה הטוב ביותררוברט דה נירופרס האקדמיה הבריטית לקולנוע18 בפברואר 2024הסרט הטוב ביותר"רוצחי פרח הירח"השחקן הטוב ביותר בתפקיד משנהרוברט דה נירוהליהוק הטוב ביותראלן לואיס ורנה היינסהצילום הטוב ביותררודריגו פרייטועיצוב התלבושות הטוב ביותרג'קלין ווסטהעריכה הטובה ביותרתלמה סקונמייקרהאיפור והשיער הטובים ביותרקיי ג'ורג'יו ותומס נלןהפסקול המקורי הטוב ביותררובי רוברטסוןעיצוב ההפקה הטוב ביותרג'ק פיסק ואדם וויליספרס בחירת הקהלסרט הדרמה של השנה"רוצחי פרח הירח"כוכב הקולנוע של השנהלאונרדו דיקפריוכוכב סרט הדרמה של השנהפרס גילדת שחקני המסך24 בפברואר 2024ההופעה הטובה ביותר של שחקנית בתפקיד ראשילילי גלדסטוןההופעה הטובה ביותר של שחקן בתפקיד משנהרוברט דה נירוהביצוע הטוב ביותר של צוות שחקנים בסרט קולנועטנטו קרדינל, רוברט דה נירו, לאונרדו דיקפריו, ברנדן פרייזר, לילי גלדסטון, ג'ון לית'גו וג'סי פלמונספרס גילדת המפיקים של אמריקה25 בפברואר 2024פרס דאריל אף. זאנוק למפיק הטוב ביותר של סרטי קולנועפרס סטלייט3 במרץ 2024הסרט הטוב ביותר - דרמהרוצחי פרח הירחהבמאי הטוב ביותרמרטין סקורסזההשחקן הטוב ביותר בסרט קולנוע - דרמהלאונרדו דיקפריוהשחקנית הטובה ביותר בסרט קולנוע - דרמהלילי גלדסטוןהשחקן הטוב ביותר בתפקיד משנהרוברט דה נירוהתסריט המעובד הטוב ביותראריק רות' ומרטין סקורסזההצילום הטוב ביותררודריגו פרייטועריכת הסרט הטוב ביותרתלמה סקונמייקרעיצוב התלבושות הטוב ביותרג'קלין ווסטעיצוב ההפקה הטוב ביותרג'ק פיסק ואדם וויליסהפסקול המקורי הטוב ביותררובי רוברטסוןהסאונד הטוב ביותר (מיקס ועריכה)טוד א. מייטלנד, ג'ון פריצ'ט, פיליפ סטוקטון ומארק אולאנופרס אוסקר10 במרץ 2024הסרט הטוב ביותררוצחי פרח הירחהבמאי הטוב ביותרמרטין סקורסזההשחקנית הטובה ביותרלילי גלדסטוןשחקן המשנה הטוב ביותררוברט דה נירוהמוזיקה המקורית הטובה ביותררובי רוברטסוןהשיר המקורי הטוב ביותר"Wahzhazhe (A Song for My People)"עיצוב ההפקה הטוב ביותרעיצוב הפקה: ג'ק פיסק; עיצוב סט: אדם וויליסהצילום הטוב ביותררודריגו פרייטועיצוב התלבושות הטוב ביותרג'קלין ווסטעריכת הסרט הטוב ביותרתלמה סקונמייקרפרס גילדת הכותבים של אמריקה14 באפריל 2024התסריט המעובד הטוב ביותראריק רות' ומרטין סקורסזה

קישורים חיצוניים



 ביקורות 





הערות שוליים

קטגוריה:סרטים אמריקאיים משנת 2023
קטגוריה:סרטי דרמה אמריקאיים
קטגוריה:סרטי מתח אמריקאיים
קטגוריה:סרטי פשע אמריקאיים
קטגוריה:אפל TV פלוס: סרטים
קטגוריה:סרטי פרמאונט
קטגוריה:סרטי מרטין סקורסזה
קטגוריה:סרטים המבוססים על סיפור אמיתי
קטגוריה:סרטים אמריקאיים מבוססי ספרים